Správa zo zahraničnej pracovnej cesty
1.	Účastníci ZPC:
Titul, meno a priezvisko:	Ing. Zuzana Hlaváčiková	
Pracovisko:	odbor medzinárodnej spolupráce a MO vo výskume a vývoji
sekcia vysokých škôl, vedy a výskumu
Ministerstvo školstva, vedy, výskumu a športu SR Stromová 1, 813 30 Bratislava 	
Pracovné zaradenie:	štátny radca	
Znalosť jazykov:	AJ, NJ	
2.	Zahraničná pracovná cesta:
Štát:	Švajčiarsko	
Mesto:	Ženeva	
Vykonaná v doch:	23. - 26.10.2016	
Prijímajúca organizácia:	CERN, CH – 1211 Ženeva 23, Švajčiarsko	
Účel cesty:	jesenné zasadnutie výboru LHC RRB CERN	
Spôsob financovania:	náklady hradí MŠVVaŠ SR	
3.	Rámcový program pobytu:
  23.10.2016
  24.10.2016

  26.10.2016
  
  	11.00 hod. odchod z Bratislavy do Viedne, odlet do Ženevy, ubytovanie
účasť na plenárnom zasadnutí výboru LHC Resources Review Boards CERN a na zasadnutí výboru ATLAS RRB
účasť na zasadnutí výboru ALICE RRB 
večer odlet zo Ženevy do Viedne, návrat do Bratislavy	
4.	Priebeh rokovaní

V dňoch 24. – 26. októbra 2016 sa v Ženeve konalo pravidelné jesenné zasadnutie výboru LHC Resources Review Boards CERN (Rada pre revíziu zdrojov CERN). 

Dňa 24. októbra 2016 popoludní sa uskutočnilo plenárne zasadnutie výboru LHC RRB CERN, ktoré otvoril a viedol p. Eckhard Elsen, riaditeľ pre výskum a počítače CERN. Privítal všetkých prítomných zástupcov financujúcich inštitúcií členských aj nečlenských krajín CERN, dal schváliť program zasadnutia a zápis z posledného – jarného zasadnutia výboru, ktoré sa konalo v dňoch 25. – 27. apríla 2016. Správu o situácii v CERN a o stave urýchľovača častíc LHC predniesol p. Eckhard Elsen.

V rámci agendy boli prezentované a prerokované nasledujúce správy:
 
1.	Situácia na veľkom hadrónovom urýchľovači LHC (Large Hadron Collider) a stav experimentov. Po odstávke urýchľovač pracuje pri energii 13 TeV a prebieha naberanie a analýza dát s cieľom potvrdenia existencie Higgsovho bozónu a spresnenia jeho základných vlastností.
2.	Príprava Upgrade LHC experimentov fáza II. Pokračuje diskusia k procesu postupného odsúhlasenia fázy II Upgrade experimentu LHC na zasadnutiach príslušných skupín, a to v prvom kroku odsúhlasovanie technických detailov fázy II Upgrade LHC. Finančná matrica zatiaľ nebola dohodnutá. Fáza II je v súčasnosti plánovaná na obdobie rokov 2024 – 2026.

     Na zasadnutí výboru ATLAS RRB CERN dňa 24. októbra 2016 boli prerokované nasledujúce body:
1.	Odsúhlasenie zápisu z jarného zasadnutia výboru ATLAS RRB CERN
2.	Stav experimentu ATLAS: zapojených spolu 182 inštitúcií v 38 krajinách, 2.800 autorov priamo sa podieľajúcich na programe, z toho 1.800 PhD., prebieha naberanie a analýza dát
3.	Finančné otázky – stav spoločného fondu financujúcich inštitúcií CERN:
                        -  rozpočet na rok 2016 – vklad SR do spoločného fondu   
                           experimentu ATLAS v CERN na údržbu a prevádzku M&O   
                           Cat. A vo výške 68.000 CHF a M&O Cat. B vo výške 4.000 CHF
                           spolu 72.000 CHF uhradený 
                                           - návrh rozpočtu na rok 2017: odsúhlasený podiel SR na 
                                             spoločnom fonde na údržbu a prevádzku M&O Cat. A vo výške 
                                             85.000 CHF (11 autorov) a M&O Cat. B vo výške 5.000 CHF                                                                                 
         4.   Správa o stave ATLAS Upgrade: Fáza I Upgrade ATLAS - 
               finančný vklad SR na Upgrade ATLAS Tile kalorimetra – dodávku Tile kalorimetra 
               predstavuje celkovo sumu  32.000 CHF v súlade s podpísaným MoU, z toho 
               v dôsledku omeškania bola v roku 2016 uhradená suma 16.000 CHF, v roku 2017                  
               bude uhradených ďalších 16.000 CHF. Tieto aj všetky ďalšie náklady, ktoré vzniknú 
               v rokoch 2017 a 2018 v súvislosti s inštaláciou a preskúšaním Tile kalorimetra sú 
               hradené z finančných prostriedkov experimentu ATLAS v rámci existujúceho 
               rozpočtu. Fáza I Upgrade má byť ukončená do konca roku 2020.

     Dňa 26. októbra 2016 sa konalo zasadnutie výboru ALICE RRB CERN s nasledujúcim programom:      
1.	Odsúhlasenie zápisu z jarného zasadnutia výboru ALICE RRB CERN
2.	Stav experimentu ALICE: zapojených spolu 174 inštitúcií v 42 krajinách, 1.600 členov podieľajúcich sa na programe, prebieha naberanie a analýza dát
3.	Finančné otázky – stav spoločného fondu financujúcich inštitúcií CERN:
                        - rozpočet na rok 2016 – vklad SR do spoločného fondu   
                          experimentu ALICE v CERN na údržbu a prevádzku M&O Cat. A   
                          plánovaný vo výške 105.946 CHF za 14 autorov,  z toho MŠVVaŠ 
                          SR hradí sumu vo výške 98.384 CHF za 13 autorov bol uhradený,  
                          M&O Cat. B vo výške spolu 18.000 CHF zatiaľ neuhradené, 
                          očakávame faktúry od CERN 
                                           - návrh rozpočtu na rok 2017: odsúhlasený podiel SR na 
                                             spoločnom fonde na údržbu a prevádzku M&O Cat. A 
                                             vo výške 106.798 CHF za 14 autorov (MŠVVaŠ SR bude hradiť 
                                             iba 13 autorov, cca 98.500 CHF) a M&O Cat. B vo výške spolu 
                                             18.900 CHF
           4.  ALICE Upgrade fáza I: 
Podiel SR na spoločnom fonde pre Upgrade ALICE v súlade s Dodatkom č. 35 k MoU ALICE v celkovej čiastke 87.315 CHF bol v plnej výške uhradený z finančných prostriedkov experimentu ALICE ešte v roku 2015. 
V roku 2017 bude uhradená časť podielu SR na spoločnom fonde pre Upgrade Centrálneho dráhového systému ITS ALICE vo výške 50.000 CHF (z celkovej čiastky 150.000 CHF) v súlade s Dodatkom č. 36 k MoU ALICE, a to z finančných prostriedkov experimentu ALICE v rámci existujúceho rozpočtu bez potreby navyšovania finančných prostriedkov.
Fáza I Upgrade má byť ukončená do konca roku 2020.
5.	Závery:   
1.	Zabezpečiť aj naďalej včasnú úhradu platieb na financovanie účasti slovenských tímov na experimentoch v CERN. 
Zodp.: SVT MŠVVaŠ SR
2.	Sledovať proces prípravy fázy II Upgrade experimentov LHC CERN. 
Zodp.: SVT MŠVVaŠ SR

6.	Prehľad prinesenej dokumentácie

Dokumentácia zo zasadnutia výboru LHC Resources Review Boards CERN je uložená na odbore medzinárodnej vedecko-technickej spolupráce SVT MŠVVaŠ SR, kde je na požiadanie k dispozícii. 
7.	Prínos ZPC

           Boli prerokované a schválené správy o stave urýchľovača LHC, stave a pokroku jednotlivých experimentov na LHC v CERN a finančné správy – stav úhrady platieb do spoločného fondu jednotlivých experimentov na rok 2016 a bol schválený rozpočet na rok 2017.     

8.    Spôsob zverejnenia výsledkov ZPC, prenos získaných informácií
Správa bude zverejnená na webovej stránke MŠVVaŠ SR: www.minedu.sk.

Súhlasím so zverejnením správy na internete.

Správu vypracovala:  Ing. Zuzana Hlaváčiková 
                                    odbor medzinárodnej vedecko-technickej spolupráce
                                    sekcia vedy a techniky MŠVVaŠ SR

Dátum:                       11. 11. 2016
  
Správu schválil:         Mgr. Jakub Birka
                                       riaditeľ odboru MVTS

                                      Bc. PhDr. Marek Hajduk, PhD.
                                      generálny riaditeľ sekcie  vedy a techniky MŠVVaŠ SR